ธิติสรรณ์ ปั้นโหมด

ธิติสรรณ์ ปั้นโหมด  (5 ธันวาคม พ.ศ. 2543 – ) เป็นนักมวยสากลสมัครเล่นชาวไทย โดยในฐานะนักกีฬาสมัครเล่น เขาเป็นผู้ชนะการแข่งมวยสากลสมัครเล่นเยาวชนชิงแชมป์โลก 2018

 ชีวิตในวัยเด็กและอาชีพมวยไทย 
ธิติสรรณ์ (ชื่อเล่น: เหลิม) เกิดในตระกูลนักมวยในจังหวัดพิจิตร ซึ่งอยู่ทางภาคกลางตอนบนของประเทศไทย และพ่อของเขาเป็นเจ้าของค่ายมวยไทยขนาดเล็กชื่อ "ส.สายันต์" เขาฝึกมวยไทยครั้งแรกเมื่อยังเป็นนักเรียนเพราะโกรธที่ถูกเพื่อนรังแกโดยมีพ่อเป็นผู้ฝึกสอน แต่พ่อของเขาพาเขาไปแข่งในท้องถิ่นซึ่งเขาได้เป็นแชมป์ภาคเหนือ

จากนั้นสองปีต่อมา เขาก็มุ่งเป้าไปที่การชกมวยโดยเข้าเรียนที่โรงเรียนกีฬาองค์การบริหารส่วนจังหวัดพิษณุโลก และเริ่มฝึกซ้อมมวยสมัครเล่นนับตั้งแต่นั้นเป็นต้นมา

 อาชีพสมัครเล่น 
เขาเป็นตัวแทนประเทศไทยในการแข่งมวยสากลสมัครเล่นเยาวชนชิงแชมป์โลก และเป็นฝ่ายชนะฆัน โปล ริเบรา ซึ่งเป็นนักมวยสากลชาวปวยร์โตรีโกเพื่อคว้ารางวัลเหรียญทอง

 โอลิมปิกฤดูร้อน 2020 
ในโอลิมปิกฤดูร้อน 2020 ธิติสรรณ์ได้เป็นตัวแทนทีมชาติไทย รุ่น 52 กก. (ฟลายเวต) ในวัย 19 ปี และเป็นหนึ่งในนักมวยสากลชายชาวไทยเพียงสองคน (อีกคนคือ ฉัตร์ชัยเดชา บุตรดี) น่าเสียดายที่ก่อนเริ่มการแข่งดังกล่าวไม่นาน เขายังได้รับบาดเจ็บที่เข่าระหว่างฝึกซ้อมที่ค่ายฝึกที่จังหวัดสระบุรี จึงได้ขอถอนตัวในที่สุด

 โอลิมปิกฤดูร้อน 2024 
ในโอลิมปิกฤดูร้อน 2024 ที่ ปารีส ซึ่งเป็นโอลิมปิกฤดูร้อนครั้งแรกของเขา เขาถือเป็นความหวังสูงสุดของทีมมวยสากลสมัครเล่นทีมชาติไทย โดยมีนักมวยไทยเข้าร่วมการแข่งขันทั้งหมด 8 คน ธิติสรรณ์ลงแข่งขันในรุ่นชาย 51 กก. (ฟลายเวท) ในรอบ 32 คนสุดท้ายเขาถูกจับฉลากให้ผ่านเข้าสู่สเตจถัดไป แต่ในรอบ 16 คนสุดท้าย ธิติสรรณ์ตกรอบเมื่อแพ้ ดาเนียล วาเรลา เด ปินา ตัวแทนจาก กาบูเวร์ดี ด้วยคะแนน 30–27, 30–27, 29–28, 29–28 และ 28–29 รวมเป็น 4–1
 อ้างอิง 

หมวดหมู่:นักมวยสากลชายชาวไทย
หมวดหมู่:นักมวยไทยชายชาวไทย
หมวดหมู่:นักมวยสากลชาวไทยรุ่นฟลายเวท
หมวดหมู่:นักกีฬาไทยที่ได้เหรียญเงินเอเชียนเกมส์
หมวดหมู่:นักมวยสากลสมัครเล่นในโอลิมปิกฤดูร้อน 2024
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:นักกีฬาจากจังหวัดพิจิตร